אביקם גזית

אביקם גזית (נולד ב-27 באפריל 1946) הוא חוקר בתחום הוראת המתמטיקה, פרופסור חבר בגמלאות שלימד בכמה מכללות, ובהן: מכללה האקדמית בית ברל, HIT מכון טכנולוגי חולון, סמינר הקיבוצים ובסגל ההוראה של האוניברסיטה הפתוחה. לאחר פרישתו לגמלאות הוא ממשיך ללמד במסגרת התואר השני בחוג לחינוך מדעי ומתמטי במכללה האקדמית חמדת.

 ביוגרפיה 
נולד כאביקם גייסט בתל אביב, ושם גם התחנך. אמו רניה נולדה בעיר לודז' בפולין ועלתה לארץ ישראל עם הוריה ב-1935. אביו צבי נולד בעיר קוטנו בפולין ועלה לארץ ישראל ב-1936. אביקם קרוי לזכר סבו (אבי אביו) שנספה בשואה (ולכן: אבי-קם). גדל כבן יחיד.

למד בבית ספר יסודי "לדוגמא" על שם הנרייטה סולד (סיים ב-1960). את לימודיו התיכוניים למד בתיכון עירוני א' (סיים ב-1964)

ב-1967, לאחר ששירת שירות חובה בחיל התותחנים ביחידת נ"מ (הגנה נגד מטוסים)בשנות ה-60 יחידות הנ"מ היו כפופות לחיל התותחנים ולא לחיל האוויר. פנה ללימודים אקדמיים.

בשנים 1968–1972 למד הנדסה כימית בטכניון, חיפה.

בין השנים 1972–1978 עבד במקומות עבודה שונים הקשורים להשכלתו כמהנדס כימאי. אחר כך החליט לבצע "שינוי כיוון" בעיסוקו.

בשנים 1978–1988 למד לתואר שני ולתואר שלישי בחינוך ופיתוח תוכניות לימודים בפקולטה למדעי הרוח באוניברסיטת תל אביב.

בשנים 1978–1982 למד לתואר שני. את עבודת הגמר, שעסקה בתפיסת מושגים בהסתברות על ידי תלמידים בני 10–13, כתב בהדרכת פרופ' אפריים פישביין. במקביל ללימודיו לתואר שני עבד כמורה ומדריך בפנימיית נווה צאלים ברמות השבים.

בשנים 1984–1988 למד לתואר שלישי. את עבודת הדוקטור, שעסקה בגורמים שונים המשפיעים על התפתחות היכולת לפתור בעיות קומבינטוריות בקרב שלוש קבוצות: ילדים, מתבגרים ומבוגרים, כתב שוב בהנחיית פרופ' אפריים פישביין.

ב-1989 קיבל רישיון הוראה קבוע במתמטיקה מטעם משרד החינוך.

כבר מסיום לימודיו לתואר שני הֵחל לעבוד בכמה מכללות, ובהן: המכללה האקדמית בית ברל, HIT מכון טכנולוגי חולון, מכללת סמינר הקיבוצים ובסגל ההוראה של האוניברסיטה הפתוחה, ועבד שם עד לפרישתו לגמלאות.

לאחר פרישתו לגמלאות הוא ממשיך ללמד במסגרת התואר השני בחוג לחינוך מדעי ומתמטי במכללה האקדמית חמדת.

 חיים אישיים 
נשוי לשרה, ילידת פרגוואי, שעלתה לארץ בצעירותה, ועבדה בהמשך חייה בקופת חולים מאוחדת. אב לשלושה בנים וסב לשמונה נכדים.

מתגורר בכפר סבא.

 הוראה ומחקר 
 תחומי ההוראה שבהם התמחה 
 אוכלוסיות מיוחדות במתמטיקה
 התמודדות עם תלמידות ותלמידים ליקויי למידה במתמטיקה
 היסטוריה של המתמטיקה
 פתרון בעיות במתמטיקה
 יצירתיות בהוראה
 הסתברות וקומבינטוריקה
 סגנונות חשיבה
 היבטים פסיכולוגיים בהוראת מתמטיקה

 תחומי מחקרו 
 פתרון בעיות
 היסטוריה של המתמטיקה
 הכשרת מורים
 הומור בהוראת מתמטיקה
 מגדר ומתמטיקה

 פרסומיו 
 ספר מדעי בעריכתו 
 אביקם גזית ודורית פטקין (עורכים), יצירתיות בפתרון בעיות במתמטיקה: אסטרטגיות, דילמות וטעויות, תל אביב, מכון מופ"ת, 2015

 ספרי מתמטיקה לציבור הרחב 
 אביקם גזית, חושבים לעניין: בעיות ואתגרי חשיבה לפיתוח מיומנויות לוגיות מתמטיות, חולון, הוצאת מסדה, 1996
 אביקם גזית, חידודי מוח: חידות, שעשועי מספרים ואתגרי חשיבה, אור יהודה, הוצאת מעריב-הד ארצי, 1998
 אביקם גזית, מושך, תל אביב, הוצאת גוונים/חלונות, 2000
 אביקם גזית, מת לחשוב 10!, הוצאת יסוד, 2002
 אביקם גזית, מצאתי...! – על אנשים שאהבו לחשוב ולחשב, כפר סבא, הוצאת גייסט, 2004
 אביקם גזית, חפשו את האישה ואת המשורר במתמטיקה: על נשים מתמטיקאיות ועל משוררים מתמטיקאים, כפר סבא, הוצאת גייסט, 2013

 ממאמריו המדעיים 
 אביקם גזית, "גישה אמפתית-הומנית לטיפול בתלמידים לקויי למידה במתמטיקה", בתוך: דורית אולניק-שמש, טלי היימן, מלכה מרגלית (עורכות), התמודדות עם ליקויי למידה – היבטים חדשים: קובץ מאמרים, תל אביב, האוניברסיטה הפתוחה, 1998

 אביקם גזית, "הוראת מתמטיקה, עניין ויופי – הילכו יחדיו ואולי לא נועדו?" בתוך: שרה גורי-רוזנבליט (עורכת), מורים בעולם של שינוי, מגמות ואתגרים, רעננה: האוניברסיטה הפתוחה, 2004, עמ' 289–356



 ממאמריו לציבור הרחב 



כמו כן, הוציא גזית שני ספרי שירה.

 קישורים חיצוניים 







 הערות שוליים 

קטגוריה:בוגרי תיכון עירוני א' (תל אביב)
קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מאוניברסיטת תל אביב
קטגוריה:סגל האוניברסיטה הפתוחה: חינוך ופסיכולוגיה
קטגוריה:כפר סבא: אישים
קטגוריה:מורים למתמטיקה בישראל
קטגוריה:ישראלים שנולדו ב-1946